

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2017.gada 24.augustā Nr.**456**

 (prot.Nr.**26**, **18**.§)

**Par līdzfinansējuma piešķiršanu no budžeta programmas**

**„Sabiedrisko organizāciju atbalsta fonds”**

Pamatojoties uz likuma „Par pašvaldībām” 21.panta pirmās daļas 27.apakšpunktu, Daugavpils pilsētas domes (turpmāk - Dome) 2017.gada 16.janvāra saistošo noteikumu Nr.3 „Par Daugavpils pilsētas pašvaldības budžetu 2017.gadam” 7.punktu, Domes 2016.gada 28.janvāra noteikumu Nr.1 “Sabiedrisko organizāciju atbalsta fonda noteikumi”, kas apstiprināti ar Domes 2016.gada 28.janvāra lēmumu Nr. 20, 11. punktu, ņemot vērā biedrības „ Punktu brālība” (turpmāk – biedrība) 2017.gada 13.jūlija pieteikumu, Daugavpils pilsētas domes Sociālo jautājumu komitejas 2017.gada 17.augusta sēdes protokolu Nr.12, Daugavpils pilsētas domes Finanšu komitejas 2017.gada 17.augusta sēdes protokolu Nr.5, atklāti balsojot: PAR – 14 (J.Dukšinskis, R.Eigims, A.Elksniņš, A.Gržibovskis, M.Ivanova-Jevsejeva, L.Jankovska, R.Joksts, I.Kokina, V.Kononovs, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Piešķirt no Daugavpils pilsētas pamatbudžeta programmas „**Sabiedrisko organizāciju atbalsta fonds”** līdzfinansējumu biedrībai “Punktu brālība” (reģ.Nr.40008235464) **88,56** EUR apmērā (*astoņdesmit astoņi eiro, 56 centi)* dalības braucienam, lai piedalītos 2017.gada 18. augustā Z/S “Akati” apmācībās “Dzīvā daba tuvplānā –tradīcijas un eksotika”, Robežnieku pagastā, Krāslavas novadā.

2. Daugavpils pilsētas domes Centralizētajai grāmatvedībai līdzfinansējumu pārskaitīt biedrībai.

Domes priekšsēdētājs *(personiskais paraksts)* A.Elksniņš